Константин Иванов Кацаров е виден български юрист.

Биография 
Завършва право в Берн, Швейцария. Преподава търговско право до 1947 г. в Юридическия факултет на Софийския университет. Професор по търговско и международно право.

В периода 1921 – 1950 г. е член на Висшата законодателна комисия. Съден от комунистическия режим – лежи във Варненския затвор. Реабилитиран поради необходимостта от помощта му по сложен международен казус, в който е забъркана България от властта през 50-те години на XX век, успява да замине за Швейцария, където работи като адвокат и преподавател.

Професор по право в Швейцария, чете лекции в редица университети. Член на Международната правна асоциация, Словашката академия на науките и прочее. В качеството на изгнаник по политически причини се изявява като общественик, историк и пубицист, на който съдбата на родината попаднала зад Желязната завеса, не му е безразлична. През 1969 г. основава Фондация "Константин и Зиновия Кацарови" към Женевския университет за подпомагане обучението и специализацията на български студенти в Швейцария.

През 1974 г. дарява на Народна библиотека 1500 тома лична колекция от книги на немски, френски, руски и английски език в областта на международното публично и частно право.

През 2016 г. посмъртно е удостоен с орден "Св. св. Кирил и Методий" I степен.

Памет 
В Нов български университет на името на Константин Кацаров е кръстена аудитория.

Трудове 
 60 години живяна история
 Светът отблизо
 Проиграната победа
 Поданството на юридическите лица, София, 1925.
 Материална основа и правна природа на индустриалната собственост, София, 1929.
 Систематичен курс по българско търговско право, София, 1943.
 Теория на национализацията, Женева, 1960 г. , София, 2011. (превод на български език)
 специализирана правна литература по търговско и авторско право, право на индустриалната собственост и т.н.

Библиографски източници 
 Костов, Алекс. Биографията на професор Константин Кацаров. – В: Костов, Ал. (съст.) Константин Кацаров и неговото наследство. София, Херон Прес, 1998, с. 3 – 18 / Kostov, Al. La biographie du professeur Konstantin Katzarov. – Dans: Kostov, Al. /ed./ / Konstantin Katzarov et son héritage. Sofia, Heron Press, 1998, р. 3 – 18.

Източници 

Български юристи
Български адвокати
Български мемоаристи
Възпитаници на Бернския университет
Женевски университет
Преподаватели в Софийския университет
Членове на Българското академично дружество "Д-р Петър Берон"
Репресирани от комунистическия режим в България
Носители на орден "Св. св. Кирил и Методий"
Българи в Швейцария
Родени в София
Починали в Швейцария
Преподаватели в Юридическия факултет на Софийския университет